  Наталья Тетерина Россиысь финн-угор лулчеберетъя центр пиналъёс пӧлын финн-угор выжыкылъёсъя но легендаосъя «Завещание предков» тямысэтӥ калыккуспо вожвылъяськон ялӥз. Творчествоя адӟытон-конкурсэ 6-ысен 17 аресозь нылпиосты ӧтё. Со сярысь Удмуртиысь Калыкъёслэн эшъяськон юртсылэн пресс-службаез ивортэ. Адӟытон-вожвылъяськонлэн ужпумез — финн-угор но самоди калыкъёслэсь лулчеберетъя ваньбурзэс пиналъёслэн чеберлыко творчествозы пыр утён но вӧлмытон Калыкъёслэн эшъяськон юртсылэн пресс-службаезВожвылъяськон 8 ӧръёсъя радъяське: «Живопись» (акварель, гуашь) «Графика» (карандаш, небыт материалъёс, вӧё пастель, тушь но тылы но мукетыз) «Печатлам графика» (офорт, литография, линогравюра, монотипия но мукетыз) «Пластической материалъёслэсь уж» (пичи формаен скульптура, чеберъян арбериос) «Инкуазь материаллэсь уж» (горд сюй, пу, туй, модос, выжы, будосъёс) «Басмалэсь уж» (куиськон, пужыё керттӥськон, чильпаськон, кускерттон пунон, пужыятскон, ӟустарилэсь вуриськон, батик, калык дӥсь, басмалэсь мунё) «Калык открытка» (финн-угор но самоди калыкъёслэсь пужызэс кутыса, калык шулдыръяськонъёсты, праздникъёсты, киужъёсты, калык дӥсез возьматон) «Мультимедиатворчество» (историяя но лулчеберетъя объектъёсын видеотодматон, видеоклип, видеосюжет, вакчи документальной фильм, мультфильм, компьютерной шудон но мукетыз). Ватсалом, ужъёсты кутон 20-тӥ гудырикошконозь кыстӥськоз. Куриськонъёсты fucult@finnougoria.ru электрон адресъя ыстоно. Ачиз адӟытон жюри дунъям бере 2018-тӥ арын куарусёнэ усьтӥськоз. Тегъёс: Лулчеберет Удмуртия вожвылъяськон пиналъёс финн-угоркалыкъёс  